b'\n_START_ARTICLE_\nShelbee Myne\n_START_SECTION_\nBiografija\n_START_PARAGRAPH_\n\xc5\xa0elbi Main gim\xc4\x97 ir u\xc5\xbeaugo Piet\xc5\xb3 Kalifornijoje.  Dirbdama informacijos paie\xc5\xa1kos kompanijoje ji susipa\xc5\xbeino su pardavim\xc5\xb3 vadybininku Pat Myne ir 1997 met\xc5\xb3 gegu\xc5\xbe\xc4\x99 u\xc5\xbe jo i\xc5\xa1tek\xc4\x97jo._NEWLINE_Tais pa\xc4\x8diais metais \xc5\xa0elbi susipa\xc5\xbeino su buvusia vyro mokslo drauge ir jo geriausio draugo \xc5\xbemona Krista Maze, kuri prisipa\xc5\xbeino besifilmuojanti pornografiniuose filmuose ir pakviet\xc4\x97 sutuoktinius taip pat pam\xc4\x97ginti.  \xc5\xa0elbi, vyro skatinama, sutiko, Krista j\xc4\x85 supa\xc5\xbeindino j\xc4\x85 su film\xc5\xb3 k\xc5\xabr\xc4\x97jais ir 1997 metais \xc5\xa1i debiutavo kaip aktor\xc4\x97. V\xc4\x97liau duotame interviu ji tvirtino, kad pinigai niekada nebuvo svarbiausias apsisprendimo motyvas, nes j\xc4\x85 kur kas labiau viliojo nauji \xc4\xafsp\xc5\xabd\xc5\xbeiai _NEWLINE_Nepaisant \xc5\xbemonos apsisprendimo, Patas dar kur\xc4\xaf laik\xc4\x85 dvejojo ir tik po pus\xc4\x97s met\xc5\xb3, 1998 baland\xc4\xaf ry\xc5\xbeosi nusifilmuoti bendroje juostoje kartu su \xc5\xbemona.  Krista Maze tuo metu jau buvo pasitraukusi i\xc5\xa1 pornografijos, o \xc5\xa0elbi \xe2\x80\x93 jau prad\xc4\x97jusi gars\xc4\x97ti aktor\xc4\x97. U\xc5\xbe vien\xc4\x85 pirm\xc5\xb3j\xc5\xb3 bendr\xc5\xb3 film\xc5\xb3 \xe2\x80\x9ePsycho Sexuals II\xe2\x80\x9c bendr\xc4\x85 scen\xc4\x85 \xc5\xa0elbi buvo sumok\xc4\x97ta 1500 doleri\xc5\xb3, o jos vyrui \xe2\x80\x93 tik 100. _NEWLINE_Prad\xc5\xbeioje Patas filmavosi tik kartu su \xc5\xa0elbi ir tai pad\xc4\x97jo jam apsiprasti su nauju vaidmeniu. Po kurio laiko jiedu \xc4\x97m\xc4\x97 filmuotis tik su kitais partneriais, nor\xc4\x97dami tokiu b\xc5\xabdu atriboti savo asmenin\xc4\xaf gyvenim\xc4\x85 nuo vaidybos  ir \xc4\xafk\xc5\xabr\xc4\x97 kompanij\xc4\x85 \xe2\x80\x9eMyne Productions\xe2\x80\x9c , kuri r\xc5\xabpinosi judviej\xc5\xb3 filmais ir platinimu._NEWLINE_Nors pornografijos pasaulyje \xc5\xa0elbi ir Pato \xc5\xa1eima atrod\xc4\x97 ideali, 2001 metais jiedu nusprend\xc4\x97 i\xc5\xa1siskirti. Jiedu liko porno versle, ta\xc4\x8diau \xc5\xa0elbi filmavosi kur kas re\xc4\x8diau nei jos buv\xc4\x99s vyras. Paskutinis jos filmas \xe2\x80\x9eBiker Dollz\xe2\x80\x9c pasirod\xc4\x97 2008 metais.'